**VISIONSSKABELON**

**TIL POLITISK FORUM**

|  |
| --- |
| **POLITIKOMRÅDE – Globale visioner 1 – Danmark det bedste land for verden** |
| Dette er udkastet til en af i alt 6 globale visioner der er indbyrdes sammenhængende, men tematisk opdelt i 1. Danmark det bedste land for verden, 2. Global lighed, 3. Global bæredygtig omstilling, 4. Globale fællesskaber, 5. Danmark som humanitær stormagt, 6. Global beskyttelse og mobilitet. Disse visioner er en samtænkning af visioner for forskellige politikområder som udenrigs-, udviklings-, handels-, forsvars- og sikkerheds-politik, samt rigsfællesskabet og berører derfor en række ordførerskaber; Rasmus, Ulla, Rene. Derudover præsenterer de globale tilgange til bla. bæredygtighed (Christian Poll), og Roger mht. Rigsfællesskabet. |
| **VISION *(skrives ind i partiprogrammet)***  *Max. 2500 tegn inkl. mellemrum* |
| Alternativet er en del af en international forandringsbevægelse. Det betyder, at vi i al vores politik tænker globalt, helhedsorienteret og flere generationer frem.  I Alternativet tror vi ikke på ideen om at føre udenrigspolitik separat fra vores nationale dagsorden. De beslutninger vi træffer har betydning for mange andre end os selv, ligesom den globale udvikling, magtforskydninger og forandringer har stor indvirkning på os herhjemme i Danmark. I stedet for at handle globalt for at sikre vores egne interesser, bør vi tænke og handle både globalt og lokalt på én og samme tid.  Alternativets globale politik og engagement handler om at give *vores* værdier, dogmer og mål en global dimension. Vores internationale engagement skal være et positivt bidrag til den virkelighed verden befinder sig i i dag. Alternativets globale politik skal adressere de tre kriser, som Alternativet er sat i verden for at løse: Empatikrisen, systemkrisen og klimakrisen**.**  Der er brug for et grundlæggende opgør med global ulighed. Det kræver, at vi sammen tager hastigere skridt hen imod en seriøst global bæredygtig omstilling. Derfor ønsker Alternativet at være en del af en global forandringsproces. Vi ønsker at bidrage positivt til et globalt opgør med rovdriften på klodens ressourcer, den ekstreme globale ulighed, udemokratiske strukturer og fastlåste konflikter.  Som svar på den globale klima**-** og ulighedskrise har vi behov for bedre samarbejdsformer, mere demokratiske beslutningsprocesser og en langt mere lige tilgang til fordelingen af klodens ressourcer. Økonomisk vækst og materielt forbrug skal ikke længere være målet for alting.  Den opgave vi står overfor kræver, at vi tør tage et opgør med den hensynsløse forbrugerisme vi har opbygget i særligt den vestlige verden. Vi skal se på hvordan vi kan passe på vores klode - i fællesskab. Vi har ikke noget valg.  Vi opnår bedst indflydelse ved at styrke det internationale samarbejde, og ved at hjælpe og bidrage konstruktivt, hvor vi kan. Beslutninger skal træffes, der hvor det giver bedst mening – alle fra byrødder til FN’s Sikkerhedsråd skal deltage og tage ansvar for vores klode.  For os handler globalt engagement ikke om at tilføre Danmark ressourcer eller økonomisk vækst som et mål i sig selv**.** Det handler om at skabe de bedste vilkår for værdige levestandarder, udvikling, fred og bæredygtig omstilling for alle klodens indbyggere. Værdier og rettigheder er ikke eksportvarer, som det er vores opgave at sikre, at andre tager til sig. Vi styrker bedst menneskerettighederne, frihedsrettigheder og politisk inklusion ved at arbejde gennem stærke fællesskaber baseret på gennemsigtighed, dialog og håndhævelsen af universelle rettigheder.  Danmark skal ikke bare være det bedste land i verden, vi skal være det bedste land **for** verden. |
| **EKSEMPLER PÅ KONKRETE FORSLAG TIL AT UNDERSTØTTE VISIONEN**  Giv tre eksempler på, hvordan konkret politik kan se ud på baggrund af denne vision. Dette kan være forslag som allerede findes i idékataloget, forslag som forslagsstillerne er ved selv at sende ind sendes ind til idékataloget eller eksempler som kom frem ved de politiske laboratorier. OBS: Disse forslag behandles ikke af Politisk Forum, men skrives ind i Idekataloget.  *Max. 1000 tegn inkl. mellemrum.* |
| UDARBEJDES I NÆSTE FASE |
| **BAGGRUND FOR VISIONEN**  *Max. 500 tegn inkl. mellemrum.* |
| Efter der i efteråret 2015 var initiativer til at udvikle en fredspolitik, var afholdt POLA’er og udarbejdet et udkast til udviklingspolitik og en europapolitisk vision var vedtaget i POFO, opstod der behov for at sikre samtænkning af Alternativets globale politikområder. Vedtagelsen af FN’s nye 17 mål for bæredygtig udvikling var også en drivkraft. Timingen var desuden perfekt for at Alternativet kunne spille ind når Lars Løkkes igangsatte udredning (Taksøe Jensen) med anbefalinger til en samtænkning af dansk udenrigs-, udviklings-, handels-, forsvars- og sikkerheds-politik ville udkomme i maj 2016.  Rasmus Nordqvist, Rene Gade og Ulla Sandbæk igangsatte processen. |
| **HVORDAN ER VISIONEN UDVIKLET?**  *Max. 800 tegn inkl. mellemrum* |
| **Opstart og forberedelse af POLA’er**: På initiativ af de 3 ordførere igangsattes arbejdet med at udvikle en global vision, som senere kan danne baggrund for konkrete politikker på udenrigs-, udviklings-, handels-, freds- og forsvarspolitik. I marts 2016 nedsattes en arbejdsgruppe bestående af 6 frivillige, der mødtes 4-5 gange, herunder også lejlighedsvist med ordførerne, den udenrigspolitiske rådgiver, LS’ POLA-ansvarlige og LS’ praktikant og tilrettelagde forløbet med afholdelse af POLA’er.  **POLA’er**: Temaerne for de enkelte POLA’er blev; Migration, Klima, Handelspolitik, Økonomi og demokrati, Sikkerhedspolitik, Økonomi og Ulighed, Rettigheder og konventioner, bæredygtig omstilling, vækstbegrebet, og endelig Rigsfællesskabet særligt til afholdelse i det grønlandske hus og invitation til grønlændere. I perioden mellem 9.4 og 25.4 afholdtes 8 POLA’er i hhv. København, Nordsjælland, Sjælland, Københavns Omegn, Odense, Århus, Ålborg og i det grønlandske hus i København. I hver POLA deltog 1-2 inviterede videnspersoner fra et bredt spektrum af forskere, NGO-repræsentanter, lokale eksperter mfl.. (se evt. liste) og i alt samlede POLA’erne cirka 150 deltagere.  **Skriveproces**: Den udenrigspolitiske rådgiver udarbejdede et udkast til de 6 foreliggende visioner baseret på en forudgående analyse og på de skriftlige input fra de afholdte POLA’er. Dette udkast er diskuteret i arbejdsgruppen, derefter færdigredigeret og vendt endnu engang for at sikre alle input fra POLA’erne er med. Udkastet sendes nu til Dialog, hvorefter kommentarer vil blive indarbejdet og endelig version fremsendt til POFO’s møde i november. |
| **MULIGE ULEMPER**  *Max. 800 tegn inkl. mellemrum* |
| Vi har ikke identificeret nogle ulemper ved at have en global politik, men det har været diskuteret at det er vigtigt både at have de store samtænkte visioner for en global politik, men også at det i det fortsatte arbejde er en udfordring at sikre sammenhæng mellem de mere konkrete politikker på enkeltområderne. Vi har desuden diskuteret at der kunne være en risiko for at de enkelt politikområder (udvikling, handel, fred og forsvar) ikke bliver tilstrækkeligt dybdegående behandlet når de samles, men vi mener at have overkommet denne risiko ved at udarbejde 6 tematiske, men sammenhængende visioner. |
| **VISIONSSTILLER**  Navn og mailadresse på den primære visionsstiller.  *Kontaktoplysninger bruges til at sende tilbagemeldinger vedrørende visionen.* |
| Rasmus Nordqvist  Ulla Sandbæk  Rene Gade  Leila Stockmar  Poul Brandrup  Marianne Victor Hansen  Jon Pedersen  Anders Agersnap  Flere ??? |
| **VISIONSSTØTTER**  Navn og mailadresse på de 10 medlemmer, der støtter visionen. |
|  |

**FORMALIA**

Alle felter skal være udfyldt, som de efterlever beskrivelsen i de konkrete felter.

Der skal udfyldes en skabelon pr. vision.

Sendes til: vision@alternativet.dk